Καλαμάτα, 21 Μαρτίου 2024

**Συλλυπητήριο Mήνυμα**

**για την αδόκητη απώλεια του Καθηγητή Αρχαιομετρίας Νικολάου Ζαχαριά**

Ο Νίκος Ζαχαριάς, Καθηγητής Αρχαιομετρίας στο Τμήμα Ιστορίας, Αρχαιολογίας και Διαχείρισης Πολιτισμικών Αγαθών του Πανεπιστημίου Πελοποννήσου άφησε την τελευταία του πνοή την Τετάρτη, 20 Μαρτίου 2024, στον βωμό του καθήκοντος και της επιστήμης.

Το Τμήμα Ιστορίας, Αρχαιολογίας και Διαχείρισης Πολιτισμικών Αγαθών πενθεί τη μεγάλη απώλεια και τιμά τη μνήμη και την προσφορά του σημαντικού αυτού ανθρώπου με το ξεχωριστό ήθος, την ευπρέπεια, τη μεθοδικότητα και την επινοητικότητα.

Υπηρέτησε το Πανεπιστήμιο Πελοποννήσου με περισσή ευσυνειδησία και υψηλό αίσθημα ευθύνης από επιτελικές διοικητικές θέσεις, όπως του Προέδρου 2015-2019 και του Κοσμήτορα 2020-2023.

 Θα τον θυμόμαστε πάντα με αυτό το αισιόδοξο χαμόγελο και την ευγενική του αύρα!

Ας είναι ελαφρύ το χώμα που θα τον σκεπάσει.

Αιωνία του η μνήμη!

Ο Πρόεδρος του ΤΙΑΔΠΑ

Καθηγητής Θανάσης Χρήστου